Diari Oficial de la Generalitat Valenciana


Sumari del DOGV 827, del 18-05-1988 (1988/811143)

ORDRE de 6 de maig de 1988, de la Conselleria de Cultura, Educació i Ciència, per la qual es feta publica la convocatòria de subvencions a Associacions Juvenils per a 1988.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/06/(2)/dof/vci/html**

### Dades del document

Número de DOGV
:   827

Data del DOGV
:   18-05-1988

Secció del DOGV
:   DISPOSICIONS GENERALS

Número del document
:   1988/811143


Data del document
:   06-05-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 de maig de 1988, de la Conselleria de Cultura, Educació i Ciència, per la qual és feta pública la convocatòria de subvencions a Associacions Juvenils per a 1988.  
En virtut del Reial Decret 4099/1982 de 29 de desembre, la Comunitat Valenciana va assumir les competències en matèria de Joventut, i per Decret del President de la Generalitat Valenciana 21/1983, d?1 de març, aquestes competències foren assignades a la Conselleria de Cultura, Educació i Ciència, a qui correspon, entre d'altres, la promoció i el foment de l'Associacionisme Juvenil, dels programes que bé sorgint a iniciativa de les Associacions Juvenils, o bé de les Entitats Prestadores de Serveis a la Joventut, propicien la participació juvenil i també la creació d'instal·lacions al seu servei.  
En compliment del que disposen la Llei 5/1983 de 30 de desembre, del Govern Valencià, i del text únic refós del Reglament Orgànic i Funcional de la Conselleria de Cultura, Educació i Ciència, publicat pel Decret del Consell 95/1987, de 17 d'agost (DOGV núm. 649, de 27 d'agost)  
ORDENE:  
Article primer  
Es feta pública la convocatòria per a la concessió de subvencions a Associacions Juvenils per a 1988, i són aprovades les Bases per les quals es regeix aquesta convocatòria, incloses com a annex d'aquesta Ordre.  
Article segon  
Les subvencions concedides d'acord amb aquesta Ordre seran abonades amb càrrec a les aplicacions pressupostàries següents:  
- Programes d'activitats d?associacions Juvenils i Entitats Prestadores de Serveis a la Juventut 88.50.748.641.7.  
- Programes d'equipament d?associacions Juvenils 60.47.777.274.2.  
DISPOSICIONS FINALS  
Primera  
Es autoritzada la Direcció General de Joventut a dictar les instruccions que considere necessàries, dins de l'àmbit de les seues competències, per dur a terme el que disposa aquesta Ordre.  
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
València, 6 de maig de 1988.  
El Conseller de Cultura, Educació i Ciència,   
CEBRIÀ CISCAR I CASABAN  
ANNEX  
La Conselleria de Cultura, Educació i Ciència dins dels límits dels crèdits aprovats amb aquesta finalitat, concedirà subvencions a Associacions Juvenils, grups de joves i Entitats Prestadores de Serveis a la Joventut, per als fins i en les condicions que són especificats en aquestes Bases.  
1. Beneficiaris.  
Podran sol·licitar subvencions segons que disposa aquesta Convocatòria, les Associacions Juvenils, grups de joves, i d'altres Entitats inscrites en el Cens d?associacions Juvenils de la Comunitat Valenciana, llevat dels Consells Locals de Joventut.  
2. Objecte de la Convocatòria.  
2.1. Les peticions hauran de fer referència a algun dels apartats següents:  
1) Programa anual d'activitats.  
2) Programa anual d'equipaments.  
3) Despeses de creació de l'Associació.  
2.2. Les subvencions contribuiran al finançament dels programes esmentats en l'apartat anterior, i cobriran la diferència entre la gestió de l?Entitat sol·licitadora i el pressupost total necessari per al desplegament dels programes. La quantia màxima a concedir no excedirà el 40% del presupost susdit.  
2.3. Resten excloses del que disposa l'apartat 1 d'aquesta Base, les activitats subvencionades per altres Entitats Públiques.  
3. Supòsits exclosos.  
- Activitats acadèmiques, llevat de la formació d'experts en temes de Joventut.  
- Activitats pròpies de clubs esportius.  
- Viatges desprovists d'un interés cultural i social clar.  
- Activitats amb finalitat lucrativa.  
- Activitats que no vagen dirigides a la formació i promoció dels joves per a llur participació en la vida comunitària.  
- Les activitats que no s'adeqüen a la legislació vigent.  
4. Sol·licituds.  
4.1. Les sol·licituds seran formalitzades en imprès normalitzat (exemplar triplicat) que serà facilitat pels Serveis Territorials de Cultura i Educació. La sol·licitud haurà d'anar acompanyada pel programa detallat de la/es activitat/s i del projecte d?equipament.  
4.2. Tota la documentació requerida serà presentada als Serveis Territorials de Cultura i Educació, amb la sol·licitud, o bé serà enviada per qualssevol dels procediments establerts en l'article 66 de la LPA.  
4.3. Si la sol·licitud no incloïa totes les dades exigides o mancava de documentació acreditativa, seria instada l?Entitat interessada perquè, en el termini de 10 dies, repare aquests defectes, amb l'advertiment que, en cas contrari, la sol·licitud serà arxivada.  
4.4. Els Serveis Territorials de Cultura i Educació, enviaran les sol·licituds d'ajut amb l?informe corresponent a la Direcció General de Joventut, que procedirà a instruir els expedients adients.  
5. Termini de presentació de sol·licituds.  
El termini d'admissió de sol·licituds per a l?exercici de 1988 serà de 30 dies hàbils a partir de la data de publicació d'aquesta Convocatòria en el Diari Oficial de la Generalitat Valenciana.  
6. Criteris de valoració.  
Per a la concessió de subvencions als programes presentats per les Entitats a que fa referència la Base 1ª, hom tindrà en compte els criteris següents:  
a) Número d'afiliats (i/o beneficiaris)  
- Fins a 1.000 afiliats, 2 punts.  
- De 1.001 a 3.000 afiliats, 2 punts.  
- De 3.001 a 6.000 afiliats, 3 punts.  
- Més de 6.000 afiliats, 4 punts.  
b) Memòria de l'Entitat corresponent a l'any immediatament anterior al de la sol·licitud.  
- D'1 a 5 punts.  
c) Valoració del projecte del programa a subvencionar.  
- D'1 a 5 punts.  
d) Edats dels participants o beneficiaris.  
- Menors de 14 anys, 1 punt.  
- De 14 a 24 anys, 6 punts.  
- De 25 a 30 anys, 2 punts.  
e) Tipus d'activitats.  
e.1. Organitzacions i Associacions Juvenils de caràcter social. - D'1 a 6 punts, valorant el caràcter obert de les activitats.  
e.2. Entitats prestadores de Serveis a la Joventut.  
- D'1 a 4 punts, amb el mateix criteri anterior.  
e.3. Organitzacions polítiques juvenils.  
- D'1 a 10 diputats a les Corts Valencianes, 1 punt.  
- De 10 a 30 diputats, 3 punts.  
- Més de 30 diputats, 6 punts.  
f) Percentatge de finançament propi.  
- Menys del 25%, 1 punt.  
- Entre el 25 i el 50%, 2 punts.  
- Més del 50%, 4 punts.  
g) Implantació territorial.  
- De 5 a 10 Municipis, 1 punt.  
- D'11 a 50 Municipis, 3 punts.  
- Més de 51 Municipis, 6 punts.  
h) Grups de joves destinataris de l'activitat.  
- Marginats o aturats, 4 punts.  
- Qualsevol altre tipus de joves, 2 punts.  
i) Tenir Oficina d'Informació Juvenil integrada en la Xarxa Valenciana d'Oficines d'Informació Juvenil, 2 punts.  
7. Resolució de la convocatòria.  
Correspondrà al Conseller de Cultura, Educació i Ciència la resolució d'aquesta Convocatòria, a proposta d'una Comissió Avaluadora que la integraran:  
- El Director General de Joventut.  
- El Cap del Servei de Promoció i Activitats de la Direcció General de Joventut.  
- El Cap del Servei de Participació i Serveis a la Joventut de la Direcció General de Joventut.  
- 3 representats del Consell de la Joventut de la Comunitat Valenciana.  
8. Obligacions dels beneficiaris 8.1.- Els beneficiaris de subvencions resten obligats de:  
a) Comunicar les modificacions que es produesquen en el desplegament del programa subvencionat.  
b) Presentar declaració de subvencions rebudes d'altres Entitats.  
c) Admetre la presència d'avaluadors nomenats per la Conselleria de Cultura, Educació i Ciència.  
d) Fer constar en la publicitat, impresos, etc. corresponents als programes subvencionats, la col·laboració de la Conselleria de Cultura, Educació i Ciència.  
e) Justificar la subvenció rebuda en la manera que reglamentàriament es determine.  
8.2. La Conselleria de Cultura, Educació i Ciència, a proposta de la Direcció General de Joventut, podrà anul·lar totalment o parcialment la subvenció atorgada quan l'activitat no haja estat efectuada d'acord amb el programa que fou objecte de la subvenció.


Còpia Permalink ELI